XLII.  Ecclesias et bona monasterii S. Cassiani de Carisio confirmat.   (Laterani, Mart. 8.) [  Annal. Camaldul.,  IV, Append., p. 107.]
Author: Lucius III

LUCIUS episcopus, servus servorum Dei, dilecto filio ANGELO abbati Sancti Cassiani de Carisio, ejusque fratribus, tam praesentibus quam futuris in perpetuum.

Quoties a nobis petitur quod rationi et honestati convenire dignoscitur, animo nos decet libenti concedere et petentium desideriis congruum impertiri suffragium. Eapropter, dilecti in Domino filii, vestris justis postulationibus clementer annuimus, et praefatum monasterium in quo divino estis mancipati obsequio, sub beati Petri et nostra protectione suscipimus et praesentis scripti privilegio communimus, statuentes ut quascunque possessiones, quaecunque bona eadem ecclesia impraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant, imprimis siqnidem statuentes ut ordo monasticus, qui secundum Deum et beati Benedicti Regulam in eadem ecclesia noscitur institutus, perpetuis ibidem temporibus inviolabiliter observetur. Possessionum autem nomina duximus exprimenda: Villam de Carisio cum curte et districto et omnibus pertinentiis ejus, cum flumine Rogulo; ecclesiam Sancti Michaelis de Monterutrulo cum omnibus quae habet et possidet, et cum omnibus quae habetis in curte et castello de Peczole; ecclesiam Sancti Cerbonii cum omnibus quae habetis in villa et curte de Applano; et quae habetis in Rocoa, et curte de Valli; et partem quam habetis in ecclesia Sancti Justi; et omnia quae habetis in curte Aliga, et in curte et districto de Foliano, et in podio de monte Fusculo, et in curte de Alatreta eum ecclesia Sancti Andreae et omnibus quae habetis in eadem villa; ecclesiam Sancti Pontiani cum podio, villa et curte ejusdem; et quae habetis in curte de Legul et in curte de Toguano, et in curte de castro Falfi; ecclesiam Sancti Petri de Libiano cum his quae habetis in villa de Libiano; ecclesiam Sanctae Mariae de Griciano cum omnibus, quae habetis in Griciano, et curte ejus; et omnia quae habetis in Montecucari; et in curte de Monticlo, et in curte de Pava, et in curte de Casanova; et in villa de Padule, et in curte de Camuliano, et in curte de Palaja, et in curte de Montezano; et ecclesiam Sancti Fridiani de Pomponiano cum omnibus pertinentiis suis, et cum omnibus quae habetis in castello, et curte et districto de Bibone; et quae habetis in curte de Gavorrano; ecclesiam Sancti Andreae de Ravi cum omnibus quae habet et possidet, et omnia quae ad vos pertinent in eadem curte de Ravi; ecclesiam Sancti Germani cum omnibus quae possidet, quae sita in curte de Collemajori, et quaecunque habetis in curte et districto de Buriano; et omnia quae habetis in curte de Cumulo, et in curte de Ceole. Sane novalium vestrorum quae propriis manibus aut sumptibus colitis, sive de nutrimentis animalium vestrorum nullus a vobis decimas exigere vel extorquere praesumat. Liceat quoque vobis clericos et laicos e saeculo fugientes liberos et absolutos ad conversionem vestram recipere, et eos absque contradictione aliqua retinere. Prohibemus insuper ut nulli fratrum vestrorum, post factam in eodem loco professionem, fas sit absque abbatis sui licentia de eodem loco nisi arctioris religionis obtentu discedere, discedentem vero sine communium litterarum cautione audeat retinere. Porro cum generale interdictum terrae fuerit, liceat vobis clausis januis, non pulsatis campanis, exclusis excommunicatis et interdictis, suppressa voce divina officia celebrare; parochialibus autem ecclesiis, quas tenetis liceat vobis sacerdotes eligere, et dioecesano episcopo praesentare, quibus si idonei fuerint, episcopus curam animarum committat, ut ei de spiritualibus, vobis vero de temporalibus debeant respondere. Prohibemus autem ne quis in vos excommunicationis aut suspensionis seu in monasterium vel ecclesias vestras interdicti sententiam absque manifesta et rationabili causa promulget. Caeterum chrisma, oleum sanctum, consecrationes altarium seu basilicarum, ordinationes clericorum qui ad sacros ordines fuerint promovendi, per dioecesanum episcopum gratis et sine difficultate vobis praecipimus exhiberi. Statuimus insuper ut, infra fines parochiarum vestrarum, absque consensu episcopi dioecesani et vestro nullus ecclesiam vel oratorium de novo aedificare praesumat, salvis tamen privilegiis Romanae Ecclesiae. Praeterea sepulturam monasterii vestri liberam esse decernimus, ut eorum devotioni et extremae voluntati qui se illic sepeliri deliberaverint, nisi forte excommunicati vel interdicti sint, nullus obsistat, salva tamen justitia illarum ecclesiarum a quibus mortuorum corpora assumuntur. Obeunte vero te, nunc ejusdem loci abbate, vel tuorum quolibet successorum, nullus ibi quolibet subreptionis astutia seu violentia praeponatur, nisi quem fratres communi consensu, vel fratrum pars consilii sanioris, secundum Dei timorem et beati Benedicti Regulam, providerint eligendum. Decernimus ergo ut nulli omnino hominum fas sit praefatum monasterium temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed omnia integra conserventur eorum pro quorum gubernatione et sustentatione concessa sunt usibus omnimodis profutura, salva sedis apostolicae auctoritate et dioecesani episcopi canonica justitia. Si qua igitur in futurum ecclesiastica saecularisve persona etc. ADJUVA NOS, DEUS SALUTARIS NOSTER. Ego Lucius, Catholicae Ecclesiae episcopus ss. Ego Theodinus, Portuensis et Sanctae Rufinae sedis episcopus ss. Ego Petrus, Tusculanus episcopus ss. Ego Paulus, Praenestinus episcopus ss. Ego Petrus, tit. Sanctae Susannae presb. card. ss. Ego Vivianus, presbyt. cardinalis tit. Sancti Stephani in Coelio monte ss. Ego Cynthius presb. card. tit. S. Caeciliae ss. Ego Hugo, presb. card. tit. Sancti Clementis, ss Ego Arduinus, tit. Sanctae Crucis in Jerusalem presb. card. ss. Ego Matthaeus, tit. Sancti Marcelli presb. card. ss. Ego Hyacinthus, diac. card. Sanctae Mariae in Cosmedin ss. Ego Rainerius, diac. card. Sancti Georgii ad Velum Aureum ss. Ego Gratianus, Sanctorum Cosmae et Damiani diac. card. ss Ego Rainerius Sancti Adriani diac. card. ss. . . . . . per manum Alberti, sanctae Romanae Ecclesiae presbyteri cardinalis cancellarii, VIII Idus Martii, indictione XV, Incarnationis Dominicae anno 1181, pontificatus vero domni Lucii III papae anno I.

Notes: ( Pendet consuetum plumbeum sigillum. )